Un bărbat în vârstă de 34 de ani din Piatra Șoimului a fost oprit pe data de 10 martie 2024 pe DJ 156E , în localitatea Piatra Șoimului de către polițiștii din cadrul secției de Poliție Rurală Borlești, pentru un control în trafic.
Pe langă faptul că conducătorul auto a fost testat cu aparatul etilotest, rezultatul arătând 0,80 mg/l alcool pur în aer expirat, acesta nu deținea nici permis de conducere, iar vehiculul pe care îl conducea nu avea asigurare obligatorie valabilă, motiv pentru care sa dispus reținerea plăcuțelor și a certificatului de înmatriculare.
"În baza probatoriului administrat polițiștii au dispus reținerea bărbatului, pentru o perioadă de 24 de ore, acesta fiind cercetat sub aspectul săvârșirii infracțiunilor de conducerea unui vehicul fără permis de conducere și sub influența alcoolului", se arată în buletinul de presă a IPJ Neamț.
În perioada 9-10 martie a.c., IPJ Neamț a desfășurat activități de prevenire a evenimentelor rutiere grave, fiind aplicate un număr de 155 de sancțiuni contravenționale, au fost reținute 3 permise de conducere și au fost retrase 10 certificate de înmatriculare.
(Denisa Popa)
Foto ilustrativă: arhivă